פול סקופילד

דייוויד פול סקופילד (באנגלית: David Paul Scofield; 21 בינואר 1922 - 19 במרץ 2008) היה שחקן תיאטרון וקולנוע בריטי זוכה פרס האוסקר ופרס באפט"א לשחקן הטוב ביותר בתפקיד ראשי על תפקידו כסר תומאס מור בסרט "אדם לכל עת" משנת 1966.

ביוגרפיה
תחילת חייו
פול סקופילד נולד בהרסטפירפוינט שבסאסקס, אנגליה. מגיל 12 למד בבית ספר לבנים בברייטון שם הופיע במגוון תפקידים בהצגות שהועלו בבית הספר. בשנת 1939 החל את לימודיו באוקספורד והיה שותף לחדר עם קינגסלי איימיס ופיליפ לארקין עד שעזב את האוניברסיטה לטובת קריירת משחק. הופעת הבכורה שלו הייתה בתיאטרון וסטמינסטר במחזה "Desire Under the Elms", עד מהרה החלו להשוות בינו לבין לורנס אוליבייה. ב-1947 כיכב במחזה השייקספירי "פריקלס" בבימויו של ולטר נג'נט מונק בסטראטפורד.

קריירה
במשך הקריירה שלו בלט סקופילד בקולו המיוחד, בנוכחותו המרשימה ובצורת הגשה מחוספסת ואינטנסיבית. הרבגוניות שלו באה לידי ביטוי בהפקות שונות לגמרי כגון המחזמר "אקספרסו בונגו" (1958) וההפקה מהוללת של פיטר ברוק "המלך ליר" (1962). את רוב זמנו הקדיש לתיאטרון הקלאסי, וכיכב במחזות שייקספיריים רבים. כמו כן שיחק בתפקיד הראשי הנושא את שם המחזה "וולפון" מאת בן ג'ונסון בהפקה של פיטר הול בתיאטרון הלאומי המלכותי. נקודות שיא בתפקידיו בתיאטרון המודרני היו כסר תומאס מור במחזה "אדם לכל עת" של רוברט בולט (1960), במחזה "המדרגות" של צ'ארלס דייר עם ה"רויאל שייקספיר קומפני" (1966), בתפקיד לאורי במחזה של ג'ון אוסבורן "מלון באמסטרדם" (1968) ובתפקיד אנטוניו סליירי בהפקה המקורית של "אמדאוס" מאת פיטר שאפר (1979).

על אף שגילם בהצלחה רבה בתיאטרון תפקידים ראשיים ב"אקספרסו בונגו", "המדרגות" ו"אמדאוס", צולמו גרסאות קולנועיות של מחזות אלו עם שחקנים אחרים, אבל סקופילד הופיע בתפקידים הראשיים בגרסאות הקולנועית של "אדם לכל עת" (1966) ושל "המלך ליר" (1971). תפקידים חשובים נוספים על המסך היו סטרת'ר בעיבוד טלוויזיוני של "השגרירים" מאת הנרי ג'יימס. פרופסור מורוי בסרט " If Winter Comes", המשורר מרק ואן-דורן בסרטו של רוברט רדפורד "חידון האשליות" ותומס דנפורת' בעיבודו של ניקולס היטנר ל"ציד המכשפות" מאת ארתור מילר. בסדרת הטלוויזיה מרטין צ'אזלוויט על פי רומן של צ'ארלס דיקנס גילם סקופילד תפקיד כפול של מרטין צ'אזלוויט הסב ושל אחיו אנתוני צ'אזלוויט. עוד השתתף בסרטו של קנת בראנה "הנרי החמישי" ו בתפקיד רוח הרפאים בעיבוד הקולנועי של פרנקו זפירלי ל"המלט".

בסקר שנערך ב-2004 בין חברי ה"רויאל שייקספיר קומפני" נבחר משחקו של סקופילד כ"מלך ליר" כהופעה השייקספירית הטובה ביותר בכל הזמנים. סקופילד הרבה להקליט עבור רדיו 4 של ה-BBC, בין השאר הקליט מחזות מאת פיטר טיניסווד "רכבת לקמינץ" (2001) ואת "אנטון באיסטבורן" יצירתו האחרונה של טיניסווד שנכתבה במיוחד עבור סקופילד שהעריץ את אנטון צ'כוב.

חיים אישיים
ב-1943 התחתן סקופילד עם השחקנית ג'וי פארקר, ולזוג נולדו שני ילדים, מרטין (יליד 1944) ושרה (ילידת 1951). שלוש פעמים סירב סקופילד לקבל תואר אבירות, אך בתחילת שנת 1956 הוענק לו תואר מפקד במסדר האימפריה הבריטית (CBE), וב-2001 קיבל תואר Companion of Honour.

סקופילד נפטר ב-19 במרץ 2008 ממחלת הלוקמיה בבית חולים קרוב לביתו שבסאסקס.

פרסים
סקופילד זכה בפרס האוסקר בקטגוריית השחקן הטוב ביותר על משחקו בסרט "אדם לכל עת" והיה מועמד בקטגוריית שחקן המשנה על תפקידו ב"חידון האשליות". הוא זכה לשבחים רבים על תפקידיו בתיאטרון. בין הפרסים שזכה בהם היו פרס טוני על "אדם לכל עת" ב-1962 ופרס אמי ב-1969 על הופעת יחיד מצוינת ב-" Male of the Species". סקופילד היה השחקן השישי שזכה בפרס משולש (פרסי האוסקר, האמי, וטוני) וכן היה אחד משמונה שחקנים שזכו בפרסי האוסקר והטוני על אותו תפקיד בתיאטרון ובקולנוע.

פילמוגרפיה
קולנוע
 שנה שם שם באנגלית תפקיד הערות 1955 That Lady פליפה השני, מלך ספרד פרס באפט"א לשחקן החדש הטוב ביותר 1958 Carve Her Name with Pride טוני פרייזר 1964 הרכבת The Train קולונל פון ולדהיים 1966 אדם לכל עת A Man for All Seasons סר תומאס מור פרס אוסקר לשחקן הטוב ביותרפרס באפט"א לשחקן הטוב ביותר בתפקיד ראשיפרס גלובוס הזהב לשחקן הטוב ביותר - סרט דרמהפרס פסטיבל הסרטים הבינלאומי במוסקבה לשחקן הטוב ביותר 1968 Tell Me Lies1973 בארטלבי Bartleby מנהל החשבונות Nijinsky: Unfinished Project סרגיי דיאגילב 1971 המלך ליר King Lear המלך ליר פרס בודיל לשחקן הטוב ביותר 1973 סקורפיו Scorpio זרקוב איזון עדין A Delicate Balance טוביאס 1983 Ill Fares the Land דיבוב 1984 Summer Lightning רוברט קלארק הזקן1985 1919 אלכסנדר סכרבטוב אנה קארנינה Anna Karenina קארנין סרט טלוויזיה 1989 הנרי החמישי Henry V שארל השישי, מלך צרפת 1990 המלט Hamlet רוח אביו של המלט1992 Utz דוקטור וצלב אורליק London קריינות1994 Genesis: The Creation and the Flood דיבוב חידון האשליות Quiz Show מארק ואן דורן מועמדות לפרס אוסקר לשחקן המשנה הטוב ביותרמועמדות לפרס באפט"א לשחקן הטוב ביותר בתפקיד משנהמועמדות לפרס איגוד המבקרים האמריקני לשחקן המשנה הטוב ביותרמועמדות לפרס חוג מבקרי הקולנוע של ניו יורק לשחקן המשנה הטוב ביותר 1996 ציד המכשפות The Crucible השופט תומאס דנפורת' זכייה בפרס באפט"א לשחקן הטוב ביותר בתפקיד משנהמועמדות לפרס גלובוס הזהב לשחקן המשנה הטוב ביותר - סרט קולנועמועמדות לפרס סטלייט לשחקן המשנה הטוב ביותר 1997 Robinson in Space המספר1999 חוות החיות Animal Farm בוקסר דיבוב; סרט טלוויזיה של TNT Rashi: A Light After the Dark Ages דיבוב

טלוויזיה
 שנה שם שם באנגלית תפקיד הערות 1965 The State Funeral of Sir Winston Churchill קריינות ITV 1969 Male of the Species פרס אמי לבידור בפריים טיים לשחקן ראשי מצטיין בסדרה מוגבלת או בסרט1980 If Winter Comes פרופ' מורוי The Curse of King Tut's Tomb 1981 The Potting Shed ג'יימס קאליפר 1984 Arena: The Life and Times of Don Luis Bunuel קריינות 1987 Mister Corbett's Ghost מר קורבט 1988 עליית הגג - הסתרת אנה פרנק The Attic: The Hiding of Anne Frank אוטו פרנק 1989 When the Whales Came בירדמן1994 בראשית Genesis: The Creation and the Flood מרטין צ'זלוויט Martin Chuzzlewit מרטין צ'זלוויט הזקן / אנתוני צ'זלוויט מועמדות לפרס באפט"א לטלוויזיה לשחקן הטוב ביותר 1999 The Disabled Century

קישורים חיצוניים






קטגוריה:מעוטרי מסדר עמיתי הכבוד
קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:זוכי פרס טוני: שחקנים
קטגוריה:מפקדים במסדר האימפריה הבריטית
קטגוריה:זוכי אוסקר: השחקן הטוב
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:בריטים שנולדו ב-1922
קטגוריה:בריטים שנפטרו ב-2008